Akronimo errekurtsibo

Akronimo errekurtsiboan akronimoa osatzen duten hizkiak akronimoko hitz batean oinarritzen dira. Hau da, letretako batek akronimo bera adierazten du, eta horrek, askotan, siglek proiektuaren esanahia erakutsi beharrean, hautu estilistiko baten mesedetan eraikitako hitza izatea dakar.

Maiz erabiltzen da kode irekiko software-proiektuen izendapenetan; bere filosofia dela eta, proiektuak izendatzeko dituzten modu apetatsuen ondoriotzat hartzen da.

Marka baten gisara, akronimoa berez ez da hitz bat, eta beraz, haren esanahia erabiltzen dutenen araberakoa da. Ez dago akronimoak sortzeko unean irizpideak ezartzen dituen araurik; beraz, ez dago eragozpenik akronimoaren sortzaileak akronimo errekurtsiboa sortzeko.

Akronimo errekurtsiboen adibideak

Informatikako adibideak 
Akronimo errekurtsibo baten adibiderik ezagunena GNU da, «GNU's Not Unix», ‘GNU ez da Unix’. Ikus daitekeenez, G sigla errekurtsiboa da, akronimoa bera baita. 

Beste adibide batzuk:

 Lame-k «Lame, Ain't an MP3 Encoder» esan nahi du.
 XNA, Microsoft-en bideo-jokoak garatzeko tresnak, «XNA (is) Not Acronimed» esan nahi du.
 Winek «Wine is not (an) emulator» esan nahi du.
 PNGk, hasieran, «PNG's Not GIF» esan nahi zuen, baina orain «Portable Network Graphics» da.
 JOE, ordena-lerroko testu-editoreak, «Joe's Own Editor» esan nahi du.
 Pine-k, «Pine Is Not Elm» esan nahi du (biak, Pine eta Elm, UNIX inguruneetarako testu moduko posta elektronikoko bezeroak dira).
 Nagios-ek, «Nagios Ain't Gonna Οon Sainthood» esan nahi du.

Kasu batzuetan, akronimo erregular batetik errekurtsibo batera igaro da. Kasu hauetan akronimo errepikatuaren ezaugarriak ere gehitzen dira. Adibidez:

 RPM, «RedHat Package Manager» izatetik «RPM Package Manager» izatera igaro zen.
 PHP, «Personal Home Page» izatetik «PHP Hypertext Preprocessor» izatera igaro zena.

Kasu konplexuago bat Hurd-ena da, bi akronimo bihurri dituena:

 Hurd: «Hird of Unix-Replacing Daemons»; «Hird» da «Hurd of Interfaces Presenting Depth».

Akronimo errekurtsibo ez-ofizialen kasua ere bada, hala nola Microsoft-en bilaketa-motorra, Bing, herri-sinesmenak «Bing Is Not Google» siglak direla dioena.

Beste kasu berezi bat UIRA da, «UIRA isn't (a) recursive acronym» esan nahi duena (UIRA ez da akronimo errekurtsiboa), baieztapen faltsua.

Enpresa munduko adibideak 

 VISA «Visa International Service Association».
 Saab «Saab Automobile Aktiebolaget» (Saab automobil/aeroplano sozietate anonimoa esan nahi du suedieraz).
 OIL «Oil India Limited».

Fikzioko adibideak 

 Twin Peaks telesailean, Laura Palmer bere nemesia, Bob, akronimo errekurtsibo bat dela ohartarazten da: «Beware of Bob» (kontuz Bob-ekin).

Bestelakoak 

 NEAR «Near Earth Asteroid Rendezvous». Espazio-misio bat izan zen (Discovery programako lehena), zunda bat Lurretik gertuko asteroide batera bidali zuena. Horrez gain, NEAT «Near Earth Asteroid Tracking» Lurretik gertu igaro daitezkeen eta gure planeta urdinarekin talka egin dezaketen asteroideak atzemateko pentsatutako programa ere existitzen da.
 STOP «Stop Trafficking of Persons». Gizakien salerosketaren eta sexu-esplotazioaren aurkako nazioarteko erakunde humanitarioa da.

Akronimo errekurtsiboen sorkuntza 
Akronimo errekurtsiboak bi modu ezberdinetan eraikitzen dira:

1 metodoa 

 Ahoskatzeko erraza den akronimo bat aukeratzen da, adibidez: AEST «Akronimo Errekurtsiboen Sormen Taldea».
 Akronimo horri aurrealdean letra bat gehitzen zaio, ahoskagarritasunean pentsatuta (eta, onenean, esanguratsua) eta horrela hitz bat sortzen da. Adibidez, S duen luzapen batek SAEST-a sortzen du.
 Hasierako lehen hitz gisa sigla osoa erabiltzen da. Honek SAEST «SAEST Akronimo Errekurtsiboen Sormen Taldea» akronimo errekurtsiboa sortzen du.

2 metodoa 

 Lehendik existitzen den hitz egoki bat aukeratzen da, adibidez: MOTZ.
 Lehenengo letra hasierako laburdura gisa nabarmentzen da: Motz.
 Hitzaren bigarren letratik hasita, letra bakoitzari hitz bereizi bat bilatzen zaio; adibidez, «Motz Obra Teknikoen Zerbitzua».

Erreferentziak

Ikus, gainera 

 Akronimoa
 Akronimo errepikatu

Hitz motak
Akronimoak